Biyyoota hordofan keessatti abbootiin seeraa shooraa fi gahee adda addaa qabu.As irratti biyya keenyatti seeronni deemsa falmii adeemsi dhagahaa ittiin qajeelfaman sirna seeraa kooman low fi sirna seeraa siivil low irraa kan fudhatamanii fi amalaa fi qabiyyee walitti makummaa (mixed) akka qaban fakkeenyota baay’ee kaasuun agarsiisuun ni danda’ama. Biyyoonni adeemsi dhagaha isaanii tumaalee sirna seeraa lama irraa fudhatamaniin qajeelfaman falmitoota ta’ee abbootiin seeraa sirna seerota lameenii fi tumaan seeraa tokko maaliif sirna seeraa kooman low ykn sirna seeraa siivil low irra akka fudhatame kan hin beekne yoo ta’e haalli adeemsichi madaallii isaa itti gadi dhiisu akka jiru falmisiisaa miti.